Α.Σ. Κόροιβος Αμαλιάδας

Ο Αθλητικός Σύλλογος Αμαλιάδας «Κόροιβος» είναι ελληνικό αθλητικό σωματείο που δραστηριοποιείται στην πόλη της Αμαλιάδας στο Νομό Ηλείας όπου και βρίσκεται η έδρα του, το Δημοτικό Κλειστό Γυμναστήριο Αμαλιάδας. Επίσημο έτος ίδρυσής του είναι το 1982 και χρώματα του το μπλε και το λευκό. Αντλεί το όνομά του από τον Κόροιβο, επιφανή αθλητή από την Αρχαία Ηλεία (Ήλιδα), τον πρώτο καταγεγραμμένο Ολυμπιονίκη της ιστορίας (776 π.Χ.).Παυσανίας, «Ελλάδος Περιήγησις», 8.26.4 Ο σύλλογος διατηρεί τμήματα καλαθοσφαίρισης, πετοσφαίρισης, στίβου και γυμναστικής.

 Τμήμα στίβου 
Το τμήμα στίβου ήταν το πρώτο του συλλόγου που δημιουργήθηκε 1982.

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Κόροιβος Αμαλιάδας βρέθηκε κε στην 43η θέση (σε σύνολο 321 συλλόγων).«Αξιολόγηση Σωματείων Στίβου 2010», επίσημος ιστότοπος Σ.Ε.Γ.Α.Σ.  Την επόμενη χρονιά έπεσε στην 62η θέση (σε σύνολο 299 συλλόγων).«Αξιολόγηση Σωματείων Στίβου 2011» , επίσημος ιστότοπος Σ.Ε.Γ.Α.Σ.  Στην αξιολόγηση του 2012 βρέθηκε στην 34η θέση (σε σύνολο 281 συλλόγων).«Αξιολόγηση Σωματείων Στίβου 2012» , επίσημος ιστότοπος Σ.Ε.Γ.Α.Σ.  Το 2013 κατέλαβε τη 47η θέση της κατάταξης (σε σύνολο 294 συλλόγων).«Αξιολόγηση Σωματείων Στίβου 2013», επίσημος ιστότοπος Σ.Ε.Γ.Α.Σ.  Στην αξιολόγηση του 2014 ο σύλλογος σκαρφάλωσε στην 26η θέση (σε σύνολο 289 συλλόγων).«Αξιολόγηση Σωματείων Στίβου 2014» , επίσημος ιστότοπος Σ.Ε.Γ.Α.Σ.

 Τμήμα καλαθοσφαίρισης ανδρών 

Το τμήμα καλαθοσφαίρισης ανδρών του Α.Σ.Α. Κόροιβος εδρεύει στην Αμαλιάδα του Νομού Ηλείας στην Πελοπόννησο. Διεξάγει τους εντός έδρας αγώνες του στο Δημοτικό Κλειστό Γυμναστήριο Αμαλιάδας, χωρητικότητας 2.000 θεατών.

 Ιστορική αναδρομή 
Το τμήμα καλαθοσφαίρισης του Κόροιβου ιδρύθηκε το 1982 από τον Γεώργιο Τσίτσο, το Μάρκο Μπεμπλιδάκη και τον Ανδρέα Καβουρίνο.«Ιστορία του Συλλόγου», σε παλαιότερο επίσημο ιστότοπο του συλλόγου.

Μετά την ίδρυσή του, ο σύλλογος λάμβανε αρχικά μέρος στα τοπικά πρωταθλήματα που διοργανώνει η Ε.Σ.ΚΑ.Η. Η πρώτη συμμετοχή του ήταν στο Πρωτάθλημα της νεοϊδρυθείσας Γ' Ε.Σ.Κ.Α.Η. Μέσα στις επόμενες δύο χρονιές το τμήμα ανέβηκε αρχικά στη Β' Ε.Σ.Κ.Α.Η. και κατόπιν στην Α' Ε.Σ.Κ.Α.Η., οπού αγωνίστηκε ανελλιπώς μέχρι το 1991.

 Πρώτες θητείες στη Γ' Εθνική 
Αξιοσημείωτη υπήρξε η αγωνιστική περίοδος 1991-92 οπότε και ο σύλλογος κατέκτησε το τοπικό πρωτάθλημα κερδίζοντας το δικαίωμα να αγωνιστεί σε εθνικό επίπεδο από το επόμενο φθινόπωρο.«Ένωση Σωματείων Καλαθοσφαίρισης Αχαΐας-Ηλείας», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η παραμονή του συλλόγου στη Γ' Εθνική Κατηγορία είχε διάρκεια μόλις μία περίοδο.

Η δεύτερη (μονοετής και πάλι) παρουσία της ομάδας στη Γ' Εθνική καταγράφεται το 1999-00.«Πρόγραμμα & Βαθμολογία Γ' Εθνικής Κατηγορίας Ανδρών 1999-2000», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο Κόροιβος τοποθετήθηκε σε Όμιλο 14 ομάδων στα πλαίσια του οποίου συγκέντρωσε 11 νίκες και 13 ήττες. Στην τελική κατάταξη βρέθηκε στη 10η θέση, εντός της ζώνης του υποβιβασμού.

Κατά την αγωνιστική περίοδο 2007-08 η ομάδα κατέκτησε για δεύτερη φορά το Πρωτάθλημα της κορυφαίας κατηγορίας Ανδρών της Ε.Σ.Κ.Α.Η. ολοκληρώνοντας τη χρονιά με 25 νίκες και 1 ήττα. Την επόμενη περίοδο, 2008-09, επέστρεψε στη Γ' Εθνική Κατηγορία, καταλαμβάνοντας την 7η θέση του τελικού βαθμολογίκου πίνακα του 1ου Ομίλου Νότου.«Πρόγραμμα & Βαθμολογία Γ' Εθνικής Κατηγορίας Ανδρών 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ειδικότερα, είχε απολογισμό 15 νίκες και 11 ήττες απέναντι σε 13 αντιπάλους, ισοβαθμώντας με τη Δόξα Λευκάδας.

 Διαδοχικές αλλαγές κατηγοριών (2009 - 2012) 
Η αγωνιστική περίοδος 2009-10 ήταν μια από τις πιο επιτυχημένες αγωνιστικά στην πρόσφατη ιστορία του συλλόγου, καθώς αυτός τερμάτισε 2ος στον τελικό βαθμολογικό πίνακα του Ομίλου του στη Γ' Εθνική εξασφαλίζοντας την άνοδό του στη Β' Εθνική Κατηγορία.«Πρόγραμμα & Βαθμολογία Γ' Εθνικής Κατηγορίας Ανδρών 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ειδικότερα συγκέντρωσε 20 νίκες και 6 ήττες, χάνοντας τον τίτλο του Πρωταθλητή από τη Δόξα Λευκάδας που είχε μια νίκη περισσότερη. Προπονητής της ομάδας στο κομβικό αυτό σημείο ήταν ο Βασίλης Νιπεργιάλης.«Να πατήσουμε δυνατά στην Α2», συνέντευξη του προπονητή Βασίλη Νιπεργιάλη στον επίσημο ιστότοπο του Σ.Ε.Π.Κ., 25 Νοεμβρίου 2010.

Κατά τη διάρκεια του καλοκαιριού του 2010 ο Ξάνθη Α.Σ., που διατηρούσε μια θέση στην Α2 Εθνική Κατηγορία, δήλωσε την πρόθεσή του να αποχωρήσει οικειοθελώς από το επίπεδο αυτό καθώς αδυνατούσε να αντεπεξέλθει στις οικονομικές υποχρεώσεις της κατηγορίας. Κατόπιν διαβουλεύσεων μεταξύ των δύο ομάδων, καρποφόρησαν οι διαπραγματεύσεις απορρόφησης της Ξάνθης από τον Κόροιβο, αν και διεκδίκησε δυναμικά την ίδια συμφωνία και η Ε.Α. Πατρών.«Ο Κόροιβος παίρνει τη θέση της Ξάνθης στην Α2», άρθρο στον ιστότοπο TheBest.gr, 16 Αυγούστου 2010.«Και επίσημα στην Α2 ο Κόροιβος» , άρθρο στον ιστότοπο BasketNet.gr, 17 Αυγούστου 2010.

Το Σεπτέμβριου του 2010 ο σύλλογος έστειλε έγγραφο στα γραφεία της Ελληνικής Ομοσπονδίας Καλαθοσφαίρισης γνωστοποιώντας την αδυναμία του να συμμετάσχει στη διοργάνωση του Κυπέλλου Ελλάδος.«Αποσύρθηκε και ο Κόροιβος από το Κύπελλο», άρθρο στον ιστότοπο Basketnet.gr, 9 Σεπτεμβρίου 2010. Η αιτία ήταν πως εξαιτίας της συγχώνευσης ο σχεδιασμός της ομάδας για τη νέα περίοδο καθυστέρησε αρκετά με αποτέλεσμα να έχει ο σύλλογος τη στιγμή έναρξης του θεσμού στο δυναμικό του μόλις έξι παίκτες. Σε ό,τι αφορά το Πρωτάθλημα της Α2 Εθνικής για την περίοδο 2010-11 ο Κόροιβος κλήθηκε να αντιμετωπίσει 15 αντιπάλους, απέναντι στους οποίους συγκέντρωσε 11 νίκες και 19 ήττες.«Πρόγραμμα & Βαθμολογία Α2 Εθνικής Κατηγορίας Ανδρών 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές του υποχρεώσεις στη 15η και προτελευταία θέση της βαθμολογίας με αποτέλεσμα να υποβιβαστεί.«Υποβιβάστηκαν Ολυμπιάδα και Κόροιβος», άρθρο στον ιστότοπο NovaSports.gr, 11 Ιουνίου 2011.«Έμεινε το Παγκράτι, υποβιβάστηκε ο Κόροιβος», άρθρο στον ιστότοπο In.gr, Newsroom ΔΟΛ, 11 Ιουνίου 2011. Πρώτος σκόρερ για την ομάδα τη χρονιά αυτή - και τρίτος για το σύνολο της Α2 Εθνικής - ήταν ο Νίκος Πέττας (513 πόντοι σε 30 αγώνες), ακολουθούμενος από το Σέρβο Πρέντραγκ Κοζάνοβιτς (447 πόντοι σε 30 αγώνες).

Το επόμενο φθινόπωρο η ομάδα δήλωσε για δεύτερη συνεχόμενη χρονιά αδυναμία συμμετοχής στη διοργάνωση του Κυπέλλου.«Αποχώρησαν απο το Κύπελλο ΑΕΚ και Κόροιβος Αμαλιάδας», άρθρο στον ιστότοπο TheBest.gr, 8 Σεπτεμβρίου 2011.«Αποσύρθηκε η ΑΕΚ», άρθρο στον ιστότοπο Contra.gr, 8 Σεπτεμβρίου 2011. Την αγωνιστική περίοδο 2011-12 η ομάδα της Αμαλιάδας συμμετείχε στους αγώνες της Β' Εθνικής, η οποία διοργανώθηκε με έναν και μοναδικό όμιλο των 16 ομάδων.«Πρόγραμμα & Βαθμολογία Β' Εθνικής Κατηγορίας Ανδρών 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο απολογισμός της χρονιάς ήταν 18 νίκες και 12 ήττες, με αποτέλεσμα να καταταγεί στην 5η θέση της βαθμολογικής κατάταξης. Η θέση αυτή ήταν χαμηλά για άνοδο βάσει της αρχικής προκήρυξης, ωστόσο λόγω ανακατατάξεων τελικά προβιβάστηκαν 6 ομάδες στην Α2 Εθνική. Ειδικότερα για τον Κόροιβο αποφασίστηκε από την Ε.Ο.Κ. η άνοδός του κατά προτεραιότητα ύστερα από τη δήλωση αδυναμίας της Α.Ε.Κ. να συμμετάσχει στα επαγγελματικά πρωταθλήματα.«Κόροιβος αντί ΑΕΚ στην Α2», άρθρο στον ιστότοπο BasketNet.gr, 25 Ιουλίου 2012.«Οριστικά στη Β’ Εθνική η ΑΕΚ», άρθρο στον ιστότοπο του ΣΠΟΡ FM, 25 Ιουλίου 2012.

 Επιστροφή στην Α2 Εθνική (2012 - 2014) 
Την αγωνιστική περίοδο 2012-13 η ομάδα παρουσίασε βελτιωμένο αγωνιστικό πρόσωπο με αποτέλεσμα να ολοκληρώσει τις αγωνιστικές της υποχρεώσεις στην 4η θέση του βαθμολογικού πίνακα της Α2 Εθνικής Κατηγορίας.«Πρόγραμμα & Βαθμολογία Α2 Εθνικής Κατηγορίας Ανδρών 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ειδικότερα κλήθηκε να αντιμετωπίσει 13 αντιπάλους, απέναντι στους οποίους σημείωσε 18 νίκες και 8 ήττες. Πρώτος σκόρερ της ομάδας για την περίοδο αυτή ήταν ο Σέρβος Μπράνισλαβ Τόμιτς (367 πόντοι σε 25 αγώνες) ακολουθούμενος στενά από τους Σάκη Καρύδα (365 πόντοι σε 26 αγώνες) και Πέτρο Νοέα (346 πόντοι  σε 26 αγώνες). Ο Νοέας αναδείχθηκε επίσης κορυφαίος ριμπάουντερ του Πρωταθλήματος (248 σύνολο), ενώ ο Καρύδας ήταν δεύτερος στον αντίστοιχο στατιστικό πίνακα των ασίστ (136 σύνολο). Σε ό,τι αφορά το Κύπελλο Ελλάδος, ο Κόροιβος αποκλείστηκε στην πρεμιέρα από το Φιλαθλητικό Ζωγράφου με σκορ 86-41.«Φιλαθλητικός: Πέρασε εύκολα τον Κόροιβο», άρθρο στον ιστότοπο OnSports.gr, 15 Σεπτεμβρίου 2012.

Η επόμενη περίοδος, 2013-14, αποτέλεσε ιστορικής σημασίας για το σύλλογο της Αμαλιάδας, εφόσον οι προσπάθειές του σε αυτήν ανταμείφθηκαν με την πρώτη του άνοδο στην Α1 Εθνική Κατηγορία.«Πρόγραμμα & Βαθμολογία Α2 Εθνικής Κατηγορίας Ανδρών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Συγκεκριμένα, έχοντας συγκεντρώσει 22 νίκες και 4 ήττες, κατέλαβε τη 2η θέση της τελικής βαθμολογίας της Α2 Εθνικής.«Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014. Στις 2 Μαΐου 2014, σε ένα παιχνίδι που ήταν δραματικό μέχρι το τέλος, επικράτησε 58-57 της Ένωσης Καλαθοσφαίρισης Καβάλας, με τρίποντο του Σάκη Καρύδα 3" πριν την λήξη του αγώνα και εξασφάλισε και μαθηματικά την άνοδό του στην Α1 Εθνική.«Καρύδας: «Για την πόλη και το νομό είναι κάτι το ανεπανάληπτο»», άρθρο στον ιστότοπο InfoBasket.gr, 2 Ιουνίου 2014. Πρώτος σκόρερ της ομάδας για την περίοδο αυτή ήταν ο Νίκος Κακλαμάνος (404 πόντοι σε 26 αγώνες) και δεύτερος ο Σάκης Καρύδας (360 πόντοι σε 26 αγώνες). Για δεύτερη συνεχή χρονιά ο Πέτρος Νοέας αναδείχθηκε κορυφαίος ριμπάουντερ του Πρωταθλήματος (216 σύνολο) και ο Καρύδας δεύτερος στις ασίστ (139 σύνολο). Οι αθλητές Γιώργος Γαλιώτος και Νίκος Λυμπάρης είχαν τη δεύτερη και τρίτη υψηλότερη βαθμολογία στο σύστημα αξιολόγησης (tendex) της κατηγορίας (0,690 σε 475 λεπτά συμμετοχής και 0,633 σε 273 λεπτά συμμετοχής αντίστοιχα). Στη διοργάνωση του Κυπέλλου Ελλάδος ο Κόροιβος απέκλεισε στην Α' Φάση την ομάδα της Α.Ε.Κ. με σκορ 86-80, η πρώτη από το απόλυτο νικών (3/3) που πέτυχε απέναντί στους κιτρινόμαυρους μέσα στην αγωνιστική περίοδο.«Μεγάλη πρόκριση του ΟΦΗ, έξω η ΑΕΚ!», άρθρο στον ιστότοπο PameSports.gr, 14 Σεπτεμβρίου 2013. Κατόπιν αποκλείστηκε στην 1η Αγωνιστική της Β' Φάσης, έχοντας γνωρίσει την ήττα με σκορ 63-71 από τον Κολοσσό Ρόδου.«Πάλεψε αλλά «λύγισε» ο Κόροιβος Αμαλιάδας! (63-71)» , άρθρο στον ιστότοπο PatrisNews.gr, 22 Σεπτεμβρίου 2013.

 Άνοδος στην Α1 Εθνική (2014 - 2018) 
Τον Ιούλιο του 2014 καθήκοντα προπονητή ανέλαβε ο Χάρης Μαρκόπουλος, ο οποίος την προηγούμενο περίοδο είχε διατελέσει βοηθός προπονητή στην ομάδα του Π.Α.Ο.Κ.«Τα ηνία στον Μαρκόπουλο ο Κόροιβος Αμαλιάδας», άρθρο στον ιστότοπο Gazzetta.gr, 14 Ιουλίου 2014. Η επόμενη αγωνιστική περίοδος ξεκίνησε για τον Κόροιβο με τις υποχρεώσεις του για το Κύπελλο Ελλάδος, με την ομάδα να δίνει συνολικά τρία παιχνίδια στα πλαίσια της Β' Φάσης. Ειδικότερα στην 1η αγωνιστική νίκησε το Λαύριο με σκορ 62-76,«Πέρασε από το Λαύριο ο Κόροιβος» , άρθρο στον ιστότοπο PameSports.gr, 24 Σεπτεμβρίου 2014. για να επικρατήσει στη συνέχεια των Τρικάλων με σκορ 69-64.«Πρόκριση για τον Κόροιβο», άρθρο στον ιστότοπο Sport24.gr, 28 Σεπτεμβρίου 2014. Εν τέλει αποκλείστηκε στην 3η αγωνιστική όταν γνώρισε την ήττα με σκορ 65-54 από τον Απόλλωνα Πατρών.«Απόλλων Πάτρας - Κόροιβος 65-54», άρθρο στον ιστότοπο Contra.gr, 7 Οκτωβρίου 2014. Στα πλαίσια της Κανονικής Περιόδου του Πρωταθλήματος της Α1 Εθνικής της χρονιάς 2014-15 η ομάδα της Αμαλιάδας συγκέντρωσε 11 νίκες και 15 ήττες απέναντι σε 13 αντιπάλους.«Πρόγραμμα, Βαθμολογίες και Στατιστικά Αγωνιστικής Περιόδου 2014-2015 για την Α1 Μπάσκετ Ανδρών» , πληροφορίες στον ιστότοπο Contra.gr. Εξασφαλίζοντας στην τελευταία αγωνιστική την 8η θέση της τελικής κατάταξης, ο Κόροιβος πέρασε επιτυχώς στα Play-offs.«Τέταρτος ο Άρης, με ΑΕΚ στα πλέι οφ. Μπήκε 8άδα ο Κόροιβος», άρθρο στον ιστότοπο Contra.gr, 9 Μαΐου 2015. Πρώτος σκόρερ της ομάδας αναδείχθηκε ο Ισπανός Γκιγιέρμο Ρούμπιο, ενώ ο Αμερικανός Τζος Μάτζετ βρέθηκε στην 3η θέση του στατιστικού πίνακα των παικτών με τα περισσότερα κλεψίματα (37 στον αριθμό) για το σύνολο της Α1 Εθνικής.«Οι κορυφαίοι της κανονικής περιόδου στη Basket League!», άρθρο στον ιστότοπο Gazzetta.gr, 11 Μαΐου 2015. Στην πρώτη φάση της διαδικασίας των Play-offs ο Κόροιβος διασταυρώθηκε με τον πρωτοπόρο Ολυμπιακό Πειραιώς, με τη μεταξύ τους σειρά να κρίνεται στις δύο νίκες. Ο Κόροιβος ηττήθηκε σε δύο διαδοχικούς αγώνες (91-52, 91-59) με αποτέλεσμα να τερματιστεί η πορεία του για την περίοδο αυτή.«Ολυμπιακός - Κόροιβος 91-52», άρθρο στον ιστότοπο Sport24.gr, 21 Μαΐου 2015.«Με «περίπατο» στα ημιτελικά» , άρθρο στον ιστότοπο BasketNet.gr, 23 Μαΐου 2015.

 Περίοδοι σε Εθνικές Κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις1992-93 4Γ' Εθνική ?– ? – – ––  –  –1999-00 4Γ' Εθνική 10– 11-13 – – ––  –  –2008-09 4Γ' Εθνική 7– 15-11 – – ––  –  –2009-10 4Γ' Εθνική 2– 20-6 – – ––  –  –2010-11 2Α2 Εθνική 15– 11-19 – Νίκος Πέτταςδεν συμμ. ––  –  –2011-12 3Β' Εθνική 5– 18-12 – δεν συμμ. ––  –  –2012-13 2Α2 Εθνική 4– 18-8 – Μπράνισλαβ Τόμιτς1η - Α' Φάσης 1–  –  –2013-14 2Α2 Εθνική 2– 22-4 – Νίκος Κακλαμάνος1η - Β' Φάσης 2–  –  –2014-15 1Α1 Εθνική 8Playoffs 11-15 0-2 Γκιγιέρμο Ρούμπιο3η - Β' Φάσης 3–  –  –2015-16 1Α1 Εθνική 12– 8-18 – –2η - Β' Φάσης 2–  –  –2016-17 1Α1 Εθνική 11– 8-18 – –Προημιτελικά 4–  –  –2017-18 1Α1 Εθνική 13– 7-19 – –1η - Β' Φάσης 1–  –  –2018-19 2Α2 Εθνική 12Playouts 13-17 2-1 –4η - Α' Φάσης 3–  –  –2019-20 2Α2 Εθνική 15– 7-13 – –1η - Β' Φάσης 3–  –  –2020-21 2Α2 Εθνική Διεκόπη– – – –1η - Α' Φάσης 1–  –  –2021-22 2Α2 Εθνική 6– 17-11 – –3η - Α' Φάσης 3–  –  –2022-23 2Α2 Εθνική 7Playoffs 17-13 1-2 –1η - Β' Φάσης 1–  –  –2023-24 2Α2 Εθνική 6Playoffs 16-14 0-2 –2η - Β' Φάσης 2–  –  –2024-25 2Α2 Εθνική 4Playoffs 18-12 2-2 –3η - Β' Φάσης 2–  –  –

 Πρόσωπα 
+Διακεκριμένοι ΚαλαθοσφαιριστέςΕθνΟνοματεπώνυμοΠερίοδοι  Νίκος Αγγελόπουλος 2014 - 2015  Παναγιώτης Βασιλόπουλος  2015 - 2016  Γιώργος Γεωργάκης  2015 - 2016   Μιχάλης Γιαννακίδης  2014 - 2015  Σωτήρης Γκιουλέκας  2013 - 2014  Τάσος Δημητριάδης  2010 - 2011  Γιάννης Θανόπουλος    Νίκος Κακλαμάνος  2013 - 2014  Ανδρέας Κανονίδης  2014 - 2015  Θανάσης Καρύδας  2012 - 2014   Νίκος Κούρτης  2012 - 2013   Πέτρος Νοέας  2012 - 2014  Νίκος Ορφανός  2010 - 2011   Νίκος Πέττας 2010 - 2011ΕθνΟνοματεπώνυμοΠερίοδοι  Στέλιος Πουλιανίτης  2015 - 2016  Στράτος Τσαμπής  2010 - 2011  Τάκης Υφαντής  2010 - 2011  Ανδρέας Χριστοδούλου  2015 - 2016   Μάριος Ματαλόν  2010 - 2011  Γκιγιέρμο Ρούμπιο  2014 - 2015  Μπράνισλαβ Τόμιτς  2012 - 2013  Πρέντραγκ Κοζάνοβιτς  2010 - 2011  Σάσα Βασίλιεβιτς  2014 - 2015  Πέταρ Κόζιτς  2012 - 2014  Τζος Μάτζετ  2014 - 2015  Ντάριους Γκάρετ  2014 - 2015   Λάρι Τέρνερ  2014 - 2015    Ρόουλ Μάρσαλ  2014 - 2015
<div style="clear: both">

+ΠροπονητέςΕθνΟνοματεπώνυμοΠερίοδοι  Βασίλης Νιπέργιαλης  - 2011  Βασίλης Γιάνναρης  2011 - 2012  Βασίλης Νιπέργιαλης  2012 - 2014   Χάρης Μαρκόπουλος  2014 - ?
<div style="clear: both">

 Λογότυπο 
Το λογότυπο της ομάδας έχει αλλάξει κατά καιρούς, με τις κεντρικές παραστάσεις ωστόσο να διατηρούνται. Η τελευταία αλλαγή πραγματοποιήθηκε το 2015.«Ο Κόροιβος αλλάξε... λουκ», άρθρο στον ιστότοπο Sport24.gr, 26 Ιουνίου 2015.

Διακρίσεις
 Προημιτελικοί Κυπέλλου Ελλάδας (1): 2017

 2015-16 αγωνιστική περίοδος: Παρουσία στην Α1 
Κατά την αγωνιστική περίοδο, 2015-16, ο Α.Σ. Κόροιβος Αμαλιάδας λαμβάνει μέρος στο Πρωτάθλημα της Α1 Εθνικής Κατηγορίας (χορηγική ονομασία: Basket League ΣΚΡΑΤΣ) που διοργανώνει ο Ε.Σ.Α.Κ.Ε. Σύμφωνα με τον αθλητικό νόμο το ανδρικό τμήμα καλαθοσφαίρισης του Α.Σ. Κόροιβου Αμαλιάδας απέκτησε νομική μορφή Κ.Α.Ε. κατά την άνοδό του στο κορυφαίο αυτό επίπεδο.

Στη διοργάνωση του Κυπέλλου Ελλάδος ο σύλλογος συμμετείχε απευθείας στη Β' Φάση. Στην 1η Αγωνιστική επικράτησε του Πανερυθραϊκού με σκορ 73-85,«Πανερυθραϊκός - Κόροιβος 73-85», άρθρο στον ιστότοπο Sdna.gr, 25 Σεπτεμβρίου 2015. προτού αποκλειστεί στη 2η Αγωνιστική από την Κηφισιά κατόπιν ήττας με σκορ 72-61.«Ένα βήμα πριν απ' την 8άδα η Κηφισιά, τα Τρίκαλα, ο Φάρος κι ο Προμηθέας», άρθρο στον ιστότοπο Contra.gr, 28 Σεπτεμβρίου 2015.

Έδρα του συλλόγου είναι το Κλειστό Γυμναστήριο Αμαλιάδας, χωρητικότητας 2.000 θέσεων.«Εγκαταστάσεις» , πληροφορίες στον επίσημο ιστότοπο του τμήματος πετοσφαίρισης του συλλόγου. Πρόεδρος του διοικητικού συμβουλίου είναι ο Χρήστος Λαγός «Διοικητικό Συμβούλιο», πληροφορίες στον επίσημο ιστότοπο του συλλόγου. και αθλητικός διευθυντής ο Θανάσης Γιοχαλής.«Αθλητικός διευθυντής ο Θανάσης Γιοχαλής», άρθρο στον ιστότοπο Gazzetta.gr, 1 Σεπτεμβρίου 2015. Καθήκοντα πρώτου προπονητή διατηρεί από τον Ιούλιο του 2014 ο Χάρης Μαρκόπουλος,«Κόροιβος Αμαλιάδας: Νέος προπονητής ο Χάρης Μαρκόπουλος», άρθρο στον ιστότοπο AchaiaSports.gr, 14 Ιουλίου 2014. με βοηθούς τους Κωνσταντίνο Ντούβα, Νίκο Παπανικολόπουλο και Αλέξη Βελισσαράκο.«Τεχνικό Επιτελείο», πληροφορίες στον επίσημο ιστότοπο του συλλόγου. Το ρόστερ του Κόροιβου Αμαλιάδας για την αγωνιστική περίοδο 2015-16 συνθέτουν οι παρακάτω αθλητές:

 Α.Σ. Κόροιβος Αμαλιάδας - Roster 2015-16
 Αρ. Εθν. Όνοματεπώνυμο Θέση Γέννηση Ύψος 4 Ντουέιν Ντέιβις 3 27.11.1989 196 cm  5 Αριστείδης Συνετός 1 24.09.1997 189 cm 6 Στέλιος Πουλιανίτης 1 03.04.1995 187 cm 7 Νίκος Μπατής 1 17.10.1998 187 cm 9 Δημήτρης Χαριτόπουλος 4-5 14.11.1983 207 cm 11 Όμπι Τρόττερ 1-2 09.02.1984 185 cm 13 Μαρίνος Βαρδακαστάνης 5 11.04.1998 204 cm 14 Γιώργος Γεωργάκης 5 18.03.1991 204 cm 15 Διαμαντής Σλαφτσάκης 3-4 27.07.1994 201 cm 17 Ανδρέας Χριστοδούλου 2-3 22.02.1995 197 cm  19 Παναγιώτης Βασιλόπουλος 3-4 08.02.1984 205 cm  32 Βίνσεντ Κάουνσιλ 1 15.10.1990 188 cm  34 Ντάρελ Χάρις 5 25.05.1984 205 cm  -- Χάρντιγκ Νάνα 4 17.01.1981 203 cm 
 Προπονητής: Χάρης Μαρκόπουλος   Ενημέρωση: 18 Νοεμβρίου 2015

 Θυγατρική ομάδα καλαθοσφαίρισης 
Το Φεβρουάριο του 2011 ανακοινώθηκε η ίδρυση θυγατρικής ομάδας καλαθοσφαίρισης από τον Κόροιβο με την ονομασία «Α.Σ. Ήλιδα Αμαλιάδας».«Μπάσκετ: Η Ίλιδα Αμαλιάδας είναι γεγονός», άρθρο στον ιστότοπο Ilia-sport.gr, 14 Φεβρουαρίου 2011.

 Τμήμα πετοσφαίρισης ανδρών 
 Ιστορική αναδρομή 
 Ίδρυση και πορεία στις μικρότερες κατηγορίες 
Το τμήμα πετοσφαίρισης του συλλόγου ιδρύθηκε το 1987 με πρώτο πρόεδρο τον Γρηγόριο Στεφανάκο.«Ιστορία του Κόροιβου» , πληροφορίες στο επίσημο ιστολόγιο του συλλόγου. Ο σύλλογος αγωνίστηκε αρχικά στα τοπικά πρωταθλήματα της περιφέρειας που ανήκει, για να ανέλθει για πρώτη φορά στη Γ' Εθνική Κατηγορία κατά την αγωνιστική περίοδο 1992-93. Ορόσημο στην ιστορία του συλλόγου αποτελεί επίσης η άνοδός του για πρώτη φορά στη Β' Εθνική Κατηγορία μετά τη λήξη της περιόδου 1995-96.

Πιο πρόσφατα, ο Κόροιβος επέστρεψε στη Β' Εθνική Κατηγορία κατά την αγωνιστική περίοδο 2006-07. Η παραμονή του στην κατηγορία υπήρξε σύντομη καθώς, μόλις την επόμενη χρονιά, ανήλθε στην Α2 Εθνική Κατηγορία.

Παράλληλα, στις εγκαταστάσεις του συλλόγου διοργανώθηκαν με έγκριση της Ε.Ο.ΠΕ. ο τελικός Κυπέλλου του 2006,«Ιστορικά / Στατιστικά Κυπέλλου Ελλάδος Ανδρών» , πληροφορίες στον επίσημο ιστότοπο της Ε.Ο.ΠΕ. το Final 8 του έτους 2007 και το All Star Game της περιόδου 2008.

 Θητεία στην Α2 Εθνική (2008-2011) 
Στα πλαίσια του απαιτητικότερου Πρωταθλήματος της Α2 Εθνικής Κατηγορίας, το ξεκίνημα της ομάδας υπήρξε ελπιδοφόρο, καθώς πραγματοποιήσε δύο διαδοχικές καλές χρονιές. Συγκεκριμένα την περίοδο 2008-09 τερμάτισε στην 4η θέση της τελικής βαθμολογικής κατάταξης, ενώ την επόμενη, 2009-10, ακόμη υψηλότερα, στην 3η θέση.

Η περίοδος 2010-11 ήταν χρονιά παρακμής για την ομάδα, η οποία αγωνιστικά κατετάγη στη 10η θέση της τελικής βαθμολογικής κατάταξης.«Τελική Βαθμολογία Α2 Εθνικής Κατηγορίας Ανδρών 2010-11» , πληροφορίες στον επίσημο ιστότοπο της Ελληνικής Ομποσπονδίας Πετοσφαίρισης. Κατά τη διάρκεια της χρονιάς ο σύλλογος αντιμετώπισε σοβαρά οικονομικά προβλήματα που είχαν ως αποτέλεσμα διαδοχικές παραιτήσεις από τα μέλη της εφορίας πετοσφαίρισης.«Κόροιβος: Διαλύεται το τμήμα βόλεϊ!» , άρθρο στο επίσημο ιστολόγιο του συλλόγου.«Τέλος Χρονιάς και Τέλος Εποχής (;)», άρθρο στον ιστότοπο Ilia-sport.gr, 31 Δεκεμβρίου 2010. Τελικά δήλωσε συμμετοχή και στο Πρωτάθλημα της χρονιάς 2011-12, ωστόσο απεβλήθη οριστικά από την Ομοσπονδία το Νοέμβριο του 2011, κατόπιν δύο συνεχόμενων αποχών του συλλόγου από τους προγραμματισμένους αγώνες.«Τελική Βαθμολογία Α2 Εθνικής Κατηγορίας Ανδρών 2011-12» , πληροφορίες στον επίσημο ιστότοπο της Ελληνικής Ομποσπονδίας Πετοσφαίρισης.«Βόλεϊ: Αποβλήθηκε από την Α2 ο Κόροιβος», άρθρο στον ιστότοπο Zougla.gr, 18 Νοεμβρίου 2011.

 Προσπάθεια ανάκαμψης (2012-σήμερα) 
Την αγωνιστική περίοδο 2012-13 ο σύλλογος της Αμαλιάδας επέστρεψε στην αγωνιστική δράση, λαμβάνοντας μέρος στο Περιφερειακό Πρωτάθλημα της Ε.Ο.ΠΕ. και συγκεκριμένα στον Η' Όμιλο, τον οποίο και συνέθεσαν ομάδες που προέρχονταν από το Πρωτάθλημα της Ε.Σ.ΠΕ. Πελοποννήσου. Ξεκίνησε δε τη χρονιά με ποινή αφαίρεσης τριών βαθμών λόγω της αποχώρησής του από το Πρωτάθλημα της Α2 Εθνικής την προηγούμενη χρονιά.«Περιφερειακό Πρωτάθλημα: 8ος όμιλος (ΕΣΠΕΠ) 2012-2013», πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης. Την επόμενη περίοδο, 2013-14, ο Κόροιβος συμμετείχε διαγωνίσθηκε στο ίδιο Πρωτάθλημα καταφέρνοντας να εξασφαλίσει την επάνοδό του στην Α2 Εθνική Κατηγορία ξεπερνώντας το εμπόδιο του Απόλλωνα Πατρών στους Τελικούς.«Ξανά στην Α2 ο Κόροιβος!» , αναδημοσίευση Δελτίου Τύπου στον ιστότοπο Volley24.gr. Προπονητές τη χρονιά αυτή ήταν οι Ανδρέας Γκρουμούσας και Γιώργος Σωτηρόπουλος.

Την επόμενη χρονιά, 2014-15, ο Κόροιβος εντάχθηκε στο 2ο Όμιλο της Α2 Εθνικής, τον οποίο συνέθεσαν 11 ομάδες συνολικά.«Πρόγραμμα & Βαθμολογίας Α2 Εθνικής Κατηγορίας Ανδρών (2ος Όμιλος) 2014-2015», πληροφορίες στον ιστότοπο VolleyNews.gr. Μετά την ολοκλήρωση των αγωνιστικών του υποχρεώσεων είχε συγκεντρώσει 7 νίκες και 13 ήττες (32-47 σετ) με αποτέλεσμα να βρεθεί στην 9η θέση του τελικού βαθμολογικού πίνακα. Τερματίζοντας μία θέση πάνω από τη ζώνη του υποβιβασμού ανανέωσε την παρουσία του στην ίδια κατηγορία και για την επόμενη χρονιά.

 Τμήμα αγωνιστικής γυμναστικής 
Ο Α.Σ. Κόροιβος Αμαλιάδας αποτελεί μέλος της Ελληνικής Γυμναστικής Ομοσπονδίας, του επίσημου φορέα διάδοσης και ανάπτυξης όλων των μορφών της αγωνιστικής γυμναστικής στην Ελλάδα.«Σωματεία» , επίσημος ιστότοπος της Ε.Γ.Ο.

 Παραπομπές 

 Εξωτερικοί σύνδεσμοι 
 Α.Σ. Κόροιβος Αμαλιάδας, επίσημος ιστότοπος του τμήματος καλαθοσφαίρισης.
 Α.Σ. Κόροιβος Αμαλιάδας , επίσημος ιστότοπος του τμήματος πετοσφαίρισης.
 Κλειστό Γυμναστήριο Αμαλιάδας, πληροφορίες στον ιστότοπο Stadia.gr.

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Ηλείας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Δήμος Αμαλιάδας
Κατηγορία:Ιδρύσεις αθλητικών συλλόγων το 1982
Κατηγορία:Ιδρύσεις ομάδων καλαθοσφαίρισης το 1983